
И  З  В  Ј  Е  Ш  Т  А  Ј
О   РАДУ  JУ ЦЕНТРА  ЗА  СОЦИЈАЛНИ  РАД   ЗА 2024.  ГОДИНУ
 Програм рада Скупштине града Зворник за 2025. годину, предвидјео је разматрање Извјештаја о раду Јавне установе Центар за социјални рад Зворник за протеклу годину. 

Циљ извјештаја је упознавање са стањем у области социјалне заштите и функционисање ЈУ Центра за социјални рад Зворник . 

Информација је урађена на основу евиденције и документације којом располаже ЈУ Центар за социјални рад Зворник .

УВОД
ЈУ Центар за социјални рад Зворник ( у даљем тексту: Центар)  је једна од установа социјалне заштите у систему социјалне заштите Републике Српске основана од стране Скупштине општине Зворник 1975. године.

Сједиште ЈУ Центра за социјални рад Зворник је у Зворнику на адреси Браће Обрадовић 10.

Органи управљања и руковођења Центра су: управни одбор и директор.  
Центар своју дјелатност обавља поштујући одредбе закона и прописа који уређују област социјалне заштите, област породичне заштите затим поштујући одредбе и оквире закона о систему финансијског и трезорског пословања  у оквиру којег установа послује, те цијели низ законских и подзаконских аката којима су уређене специфичне појаве у систему социјалне и породичне заштите.

У спровођењу дјелатности социјалне заштите и социјалног рада, Центар врши јавна овлашћења из социјалне и породичне заштите на локалном нивоу поштујући уставна и законска начела:
· дјелатност социјалног рада без смјештаја за старија лица и лица са инвалидитетом

·  остале дјелатности социјалног рада без смјештаја
· рјешава у првом степену о остварењу права утврђених законом о социјалној заштити

· рјешава у првом степену о остварењу права у области породичне заштите и старатељства

· пружа услуге социјалног рада у поступку

· рјешава о правима из области социјалне заштите

· врши исплате новчаних давања утврђених законом 
·  открива и прати социјалне потребе грађана и проблема у области социјалне заштите
· предлаже и предузима мјере у рјешавању стања социјалних потреба грађана и прати њихово извршење

· организује и проводи одговарајуће облике социјалне заштите социјалног рада

· развија и унапређује превентивне активности које доприносе спречавању и сузбијању социјалних проблема
· пружање дијагностичких услуга
· провођење одговарајућих третмана

· савјетодавно-терапијске услуге и стручне помоћи корисницима

· рад на оснивању породичног савјетовалишта у циљу пружања услуга породици и појединцу

· подстиче организовање и координацију професионалног и добровољног рада у области социјалне заштите
· ради на извршавању васпитних мјера према малољетним лицима
· ради на избору и примјени васпитних мјера, препорука према малољетницима, вођење евиденције и документације о пруженим услугама и предузетим мјерама у оквиру своје дјелатности
· ради на развоју партнерства међу различитим актерима у заједници који пружају социјалне услуге
· ради на развоју разноврсних модела збрињавања корисника у заједници социјални услуга у складу са потребама корисника

· планира и иницира развој нових и унапређење постојећих услуга,
·  води евиденцију о корисницима и пруженим услугама и мјерама. 
Широк је појам надлежности и задатака за обављање послова које врши овај Центар регулисаних одредбама Породичног закона ( „Службени гласник Републике Српске „ број : 17/23 и 27/24 ) , Закона о социјалној заштити ( „Службени гласник Републике Српске „ број : 37/12 , 90/16, 94/19 и 36/22 ) али и одредбама других закона и подзаконских аката којима се регулишу питања из његове надлежности .
Како би ефикасније обављао своју дјелатност Центар остварује редовну сарадњу са Административном службом градске управе Зворник , Јавним фондом за дјечију заштиту , Полицијском управом Зворник , здравственим и социјалним установама , судовима и тужилаштвима , основним и средњим школама , са удружењима грађана у локалној заједници као и другим центрима . Рад Центра посебно је повезан са Министарством здравља и социјалне заштите Републике Српске , које као другостепени орган одлучује о многим правима о којима овај центар одлучује у првом степену и које врши надзор над овом јавном установом .

Финансирање дјелатности Центра и одређених права из области социјалне заштите врши се из буџета локалне заједнице , финансирање права на новчану помоћ , накнаде на име његе и помоћи другог лица финансирају се средствима локалне заједнице и Министарства финансија у сразмјери 50% према  50% , док  надлежно Министарство у цјелости финансира исплату права на личну инвалиднину .
ЗАКОНСКА РЕГУЛАТИВА ЈУ Центра за социјалнки рад:
· ЕУ Конвенција о људским правима
· ЕУ Конвенција о правима дјетета
· ЕУ Конвенција о правима лица са инвалидитетом
· Закон о социјалној заштити и други подзаконски акти који се допуњују ову област
· Породични закон
· Закон о заштити од насиља у породици
· Закон о наслељивању
· Закон о општем управном поступку
· Закон о заштити и поступању са дјецом и малољетницима у кривичном поступку
· Кривични закон
· Закон о ванпарничном поступку
· Закон о личном имену
· Закон о раду
Набројани закони односе се на подручје земље у којој се налази овај Центар.
I.  ОРГАНИЗАЦИЈА  РАДА
     Унутрашња организација Центра прилагођена је ефикаснијем обављању послова и задатака из  свог дјелокруга .

У 2024. години на пословима и задацима Центар је ангажовао  27  радника .

Обзиром на сложеност и обим послова у ЈУ Центра за социјални рад и потребе становништва за проширеним мјерама и услугама социјалног рада , оправдана је потребна кадровског јачања .

        Радници запослени у Центру :

	СТРУКТУРА ЗАПОСЛЕНИХ
	БРОЈ 

РАДНИКА
	СТРУЧНА 

СПРЕМА

	ДИРЕКТОР
	1
	ВСС

	СТРУЧНИ РАДНИЦИ
	
	

	Социјални радник, стручни сарадник породично правне заштите
	3
	ВСС

	Социјални радник, стручни сарадник породично правне заштите
	2
	ВСС

	Секретар,стручни сарадник за старатељство и породично правну заштиту 
	1
	ВСС

	Стручни сарадник социјалне заштите и малољетничке деликвенције
	1
	ВСС

	Психолог стручни сарадник породично правне заштите
	1
	ВСС

	Психолог стручни сарадник малољетничке деликвенције, породично правне и социјалне заштите
	1
	ВСС

	Психолог стручни сарадник у Дневном Центру за дјецу и омладину са сметњама у развоју
	1
	ВСС

	Стручни сарадник социјалне заштите и малољетничке деликвенције
	1
	ВСС

	Дефектолог стручни сарадник Центра и Дневног Центра за дјецу и омладину са сметњама у развоју
	1
	ВСС

	АДМИНИСТРАТИВНО – ТЕХНИЧКИ ПОСЛОВИ
	
	

	Стручни сарадник рачуноводствено финансијских послова
	1
	ВСС

	Стручни сарадник Ликвидатор, благајна и евиденције исплате права из социјалне заштите 
	1
	ВСС

	Референт евиденције и документације
	1
	ССС

	Секретарица
	1
	ССС

	Референт протокола 
	1
	ССС

	Референт архиве
	1
	ССС

	Референт попуњавања поднесака
	1
	ССС

	Помоћни радник административних послова(протокола, архиве и попуњавања поднесака)
	1
	ССС

	Секретарица
	1
	ССС

	Портир
	1
	ССС

	Возач
	1
	ССС

	Домар
	1
	ССС

	Спремачица
	2
	ССС

	УКУПНО :
	27
	15 ВСС

12  ССС




Стручни послови у Центру обављају се кроз рад стручних тимова и то : 
· Тим за породично правну заштиту и 

·  Тим за социјалну заштиту и малољетна лица са знацима асоцијалног понашања у свакодневном функционисању

Путем Стручног колегијума, кога чине руководилац, секретар и шефови одјељења разматрају се питања од значаја за коориднисање рада и руковођења установе.
У протеклој години Центру се обраћао велики број грађана чијим захтјевима су запослени Центра настојали удовољити у складу са законом и расположивим материјалним и другим средствима. Било је много и оних чијим захтјевима се није могло удовољити јер не испуњавају законом прописане услове.

У Центру је организовано 24-сатно дежурство током цијеле године.

Потребни извјештаји и анализе су на вријеме урађени и достављени Скупштини града и другим органима на разматрање .

II.  ОБЛИЦИ И МЈЕРЕ СОЦИЈАЛНЕ ЗАШТИТЕ

Социјална заштита је најсложенија област друштвеног живота и као таква дефинисана је уставима и законима као дјелатност од посебног друштвеног интереса. Социјална заштита је усмјерена на осигурање социјалне сигурности грађана и породица које се стицајем различитих животних околности, налазе у стању социјалне потребе.

Стање социјалне потребе се односи на околности, природне и друштвене, у животној ситуацији појединца или породице услед којих они нису у стању нормално да задовољавају своје животне потребе, биолошке и друштвене и не могу тог стања да се ослободе без одговарајуће друштвене помоћи.
А. КОРИСНИЦИ СОЦИЈАЛНЕ ЗАШТИТЕ
Корисници права у области социјалне заштите сагласно закону су : 

Корисник социјалне заштите је лице које се налази у стању социјалнепотребе, и то:

а) дијете:

1) без родитељског старања,

2) са сметњама у развоју,

3) чији је развој ометен породичним приликама,

4) жртва насиља,

5) жртва трговине дјецом,

6) са друштвено неприхватљивим понашањем,

7) изложено социјално ризичним понашањима,

8) коме је због посебних околности потребна социјална заштита;

б) пунољетно лице:

1) материјално необезбијеђено и за рад неспособно лице,

2) са инвалидитетом,

3) старије, без породичног старања,

4) са друштвено негативним понашањем,

5) жртва злоупотребе психоактивних супстанци,

6) жртва насиља у породици,

7) жртва трговине људима и

8) коме је због посебних околности потребна социјална заштита.
- Корисници социјалне заштите, у смислу одредаба Закона о социјалној заштити су:

а) дијете:

1) које нема родитеље, које је напуштено од родитеља, чији родитељи нису у         могућности да му пруже потпуно старање зато што су ограничени у вршењу родитељског права или су лишени тог права,
2) са оштећењем вида, слуха, са оштећењем у говорно-гласовној комуникацији, са тјелесним оштећењем и/или хроничним обољењем, са интелектуалним оштећењем, са психичким поремећајем и/или обољењем, вишеструким оштећењима, или са другим оштећењем или обољењем, који доводе до потешкоћа у психомоторном и  сензомоторном развоју, а која значајно отежавају функционисање у активностима свакодневног живота,

3) чији родитељи због болести или смрти једног родитеља, несређених породичних односа, материјалних или других разлога нису у могућности да му обезбиједе услове за правилно васпитање, физички и психички развој,

4) коме се наноси  физичка, психичка и сексуална патња или емоционална бол, као и пријетња таквим дјелима или занемаривање, небрига и незадовољавање основних животних потреба, што га озбиљно спутава да ужива у својим правима и слободама,

5) које је врбовано, превезено, скривено, насилно транспортовано или прихваћено пријетњом и употребом силе, обмањивањем, отмицом или другим облицима принуде или преваре, злоупотребом положаја или примања новца, а које је наведено на пристанак властитог експлоатисања,

6) које је под ризиком, чини прекршајна и кривична дјела, које се бави скитњом, просјачењем или сличним понашањем нарушава опште прихваћена друштвена правила понашања и важеће законске норме,

7) које због употребе психоактивних супстанци, негативних социјалних утицаја и емоционалних поремећаја нарушава и угрожава своје здравље и живот,

8) које се нађе у стању социјалне потребе због сиромаштва, претрпљене елементарне непогоде, ратног страдања, избјеглиштва, миграције, репатријације, смрти једног или више чланова породице, дуготрајног лијечења, отпуста из установе или других непредвидивих околности;

б) пунољетно лице:

1) које нема неопходних средстава за издржавање, неспособно је за рад и не може обезбиједити средства за живот по неком другом основу,

2) лице са инвалидитетом, а то су лица са дугорочним физичким, психичким, интелектуалним или сензорним умањеним способностима, која у интеракцији са различитим баријерама могу ометати њихово пуно иефективно учествовање у друштву на основу једнакости са другима,

3) које има више од 65 година, а које због трајних промјена у психосоцијалном и здравственом стању не може задовољавати своје основне животне потребе,

4) које се одаје беспосличарењу, скитњи, просјачењу или другом друштвено негативном понашању,

5) које је дошло у стање социјалне потребе због употребе дрога или алкохола, које дуже вријеме употребљава ове супстанце због чега има проблеме у социјалним и породичним односима, здрављу и материјалној егзистенцији,

6) коме се у породичном окружењу наноси физичка, психичка, економска и сексуална патња или емоционална бол, као и пријетња таквим дјелима, а које се због тих околности нађе у стању социјалне потребе,

7) које је врбовано, превезено, скривено, насилно транспортовано или прихваћено пријетњом и употребом силе, обмањивањем, отмицом или другим облицима принуде или преваре, злоупотребом положаја или примања новца, а које је наведено на пристанак властитог експлоатисања и

8) које се нађе у стању социјалне потребе због сиромаштва, дуготрајне незапослености, претрпљене елементарне непогоде, ратног страдања, избјеглиштва, миграције, репатријације, смрти једног или више чланова породице, дуготрајног лијечења, издржавања казне, отпуста из установе или других непредвидивих околности.

ПРАВА У СОЦИЈАЛНОЈ ЗАШТИТИ
Примјеном Закона о социјалној заштити („Службени гласник Републике Српске „ број : 37/12, 90/16, 94/19 и 36/22 ) регулисана су основна права у области социјалне заштите становништа , од којих су слиједећа права остварена у овом Центру и то:

· додатак за помоћ и његу другог лица,
· новчана помоћ,
· право на личну инвалиднину,
· једнократна новчана помоћ,
· смјештај у установу,
· збрињавање у хранитељску породицу и
· дневно збрињавање
· Посредством овог Центра исплаћују се новчана давања сагласно табели која слиједи :
Табела 2. Корисници новчаних давања
	ОСНОВНА ПРАВА
	2023.
	2024.

	НОВЧАНА ПОМОЋ
	154
	159

	ПОМОЋ И ЊЕГА ДРУГОГ ЛИЦА
	Прва група      319
Друга група    1164
Укупно:           1483
	Прва група   339
Друга група  1257
Укупно:        1596

	ЈЕДНОКРАТНЕ НОВЧАНЕ ПОМОЋИ
	407

	                     459

	ЛИЧНА ИНВАЛИДНИНА
	220
	Малољетни      62
Пунољетни     168
Укупно            230


1. Новчанa помоћ
 Право на новчану помоћ може остварити породица или појединац, неспособни за рад, који немају властитих прихода или чији су укупни приходи за издржавање испод нивоа новчане помоћи утврђене Законом о социјалној заштити, који немају вишак стамбеног простора,  немају другу имовину из чије се вриједности могу осигурати средства за издржавање, немају сроднике који имају обавезу да их издржавају у складу са Породичним законом или ако ти сродници због инвалидности и друге објективне спријечености нису у могућности да извршавају обавезу издржавања. 

Основица за утврђивање висине новчане помоћи у текућој години права у области социјалне заштите је просјечна нето плата у Републици остварена у претходној години. Новчана помоћ се исплаћује мјесечно. 
Новчана помоћ се исплаћује процентуално у зависности од броја чланова домаћинства тако да за

·  једночлано домаћинство износи                   17% од основице
· двочлано домаћинство износи                       22% од основице
· трочлано домаћинство износи                       27% од основице
· четворочлано домаћинство износи               30% од основице
· петочлано домаћинсво и више                      33% од основице
2. Додатак за његу и помоћ другог лица 
Право на додатак за помоћ и његу другог лица може остварити лице старије од три године коме је због тјелесних, менталних, чулних поремећаја, изражених промјена у здравственом стању неопходна стална помоћ и њега другог лица, под условом да ово право не може остварити по другом основу и не користи право на смјештај у установу социјалне заштите или су смјештени у другу установу на терет буџетских средстава. 

Додатак за помоћ и његу другог лица признаје се на основу налаза и мишљења стручних комисија: 

   - за дјецу до 18 година-Првостепена астручна комисија за процјену потреба и 
      усмјеравање дјеце и омладине са сметњама у развоју, 

   - за одрасла лица- Првостепена стручна комисија за утврђивање способности лица у 
     поступку остваривања права из социјалне заштите и утврђивање функционалног 
     стања корисника. 
Њега и помоћ другог лица исплаћује се мјесечно. Износ његе и помоћи другог лица зависи да ли је лице у потпуности и дјелимично зависно од његе и помоћи другог лица. Потпуно зависна лица остварују право на 22% од основице док дјелимично зависна лица остварују 11% од основице.
3. Право на личну инвалиднину 
Право на личну инвалиднину одобрава се лицима која су зависна од његе и помоћи другог лица ( изузев лица са оштећењем слуха) приликом задовољаваља основних животних потреба , лица обољела од ријетке болести , којима је обољење настало у развојном периоду као и да је висина утврђеног тјелесног оштећења од 70% - 100% .

Лица са оштћењем урогениталног система која се налазе у терминалној фази затајења оба бубрега и која имају потребу за хроничном хемодијализом и перитонеалном дијализом а имају утвђену висину тјелесног оштећења од 100% .

Личну инвалиднину не могу остварити лица која остварују примања по основу инвалидитета стеченог у рату , као и лица која остварују право на смјештај у установу социјалне заштите , право на збрињавање у хранитељску породицу или која су смјештена у другу установу на терет буџетских средстава .

Износ за исплату личне инвалиднине зависи од процента тјелесног оштећења и у 2024. години износило је :

· Лица која имају 100% висину тјелесног оштећења остварују 17% од основице
· Лица која имају 90%  висину тјелесног оштећења остварују 14% од основице
· Лица која имају 80% висину тјелесног оштећења остварују 12% од основице
· Лица која имају 70% висину тјелесног оштећења остварују 10% од основице
4. Право на једнократну новчану помоћ 
У 2024. години поднешено је 459  захтјева за додјелу једнократне новчане помоћи од којих су сви позитивно ријешено .

Право на једнократну новчану помоћ остварују лица која се нађу у стању социјалне потребе у складу са Законом о социјалној заштити . 
Право на додјелу једнократне новчане помоћи најчешће се одобравало у сврху набавке основних животних намирница , набавке лијекова , одласка на лијечење , плаћање трошкова коришћења комуналних услуга  и заосталих трошкова кориштења електричне енергије .
5. Право на смјештај у установу социјалне заштите
Право на смјештај у установу социјалне заштите у 2024. години користило је 26 лица од чега је 3 дјеце и 23 одрасле особе . 
	Р.БР. 
	УСТАНОВА 
	Смјештај у установу 

	1.
	Дом за лица са инвалидитетом Приједор 
	5 

	2.
	ЈУ Дом за лица са инвалидитетом Вишеград 
	7

	3.
	ЈЗУ Болница за хроничну психијатрију Модрича 
	3

	4.
	ЈУ "Дом за стара лица" Кисељак Зворник 
	5

	5.
	ЈУ Завод за збрињавање ментално инвалидне дјеце и омладине Пазарић 
	1

	6. 
	Дом за дјецу без родитељског старања „Рада Врањешевић“ Бања Лука
	3

	7.
	Прихватни центар Дује Добој Исток
	1

	8. 
	Дом за смјештај одраслих лица „Кулина“ 
	1

	УКУПНО :
	26


6. Право на збрињавање у хранитељску породицу
Збрињавање у хранитељску породицу током 2024. године користило је 6 дјеце без родитељског старања.
Два тешко инвалидна пунољетна  лица смјештена су у друге породице , а три су смјештена у сродничку породицу , за који постоји  препорука да се чешће користи, јер  не само да је повољнији начин збрињавања , него има више предности и прихватљивији  је од смјештаја у установе социјалне заштите. 

Обзиром на озбиљност критерија које предвиђа Правилник о хранитељству, гдје су дефинисани услови и начин стицања статуса хранитељских породица, надзор над истим 
и друга питања од значаја за хранитељство, то је на подручју ове општине исказана незаинтересованост породица да стекну наведени статус .
7. Здравствено осигурање остварује се 
У складу са Законом о социјалној заштити посредством Центра право на здравствено осигурање могу остварити лица , под условом да је корисник одређених права и да право на здравствено осигурање не може остварити по неком другом основу .
 Број корисника наведеног права закључно са децембром 2024. године је 30. 
Током 2024. године за свако лице, на име здравственог осигурања, издвајано је 79,03 КМ мјесечно.
Б. ПРОШИРЕНА ПРАВА
Закон о социјалној заштити, својим чланом 11. оставио је јединицама локалне заједнице , да могу својом одлуком, у складу са потребама становништва предвидити и нека друга права из области социјалне заштите, те услове и критеријуме за  њихово остварење . 

Тако је ова локална заједница својом „Одлуком о проширеним правима и услугама из области социјалне заштите“, донијетом од стране Скупштине општине Зворник, дана 30.01.2014. године ,утврдила слиједећа права и услуге , а то су:
1. помоћ за школовање и оспособљавање дјеце и омладине са сметњама у развоју и омладине без родитељског старања, 

2. заштита ученичког стандарда, 

3. право на смјештај у властиту породицу,

4. учешће у трошковима сахране,

5. помоћ у натури .

 Путем Центра а на основу Одлука Скупштине града врше се и субвенције комуналних услуга и гријања за кориснике новчане помоћи и личне инвалиднине.

 Новчана издвајања за остварење ових права иду на терет буџета локалне заједнице, а реализација ових права реализована је кроз сарадњу овог Центра и надлежних служби градске управе Зворник .
Ц. ОСТАЛИ ОБЛИЦИ ЗАШТИТЕ, МЈЕРА И УСЛУГА 
1. Старатељство
Старатељство је посебан вид заштите дјеце без родитељског старања као и одраслих лица којима је одузета пословна способносткоји због болести , старости и сл.,те нису у могућности да брину о својим потребама , правима и интересима .

Старатељ је дужан поднијети органу старатељства извјештај о своме раду и стању штићеникове имовине сваке године, као и када то затражи орган старатељства. 

Поступак старатељства покреће се и води према правилима прописаним важећим Породичним законом и Законом о општем управном поступку.
Према евиденцији центра сталним старатељством обухваћено је 54  лица , од чега 21 дијете и 33 одрасла лица .
Породичним законом је прописано да ће Центар поставити стараоца за поједине послове или одређену врсту послова као и другим случајевима када је то потребно ради заштите права и интереса одређеног лица. Посебног стараоца Центар поставља и лицу над којим родитељи врше родитељско право ради закључења одређених правних послова као и у другим случајевима када су њихови интереси у супротности. 
Привременим старатељством обухваћено је 137 лица од чега за 38 малољетних и 99 пунољетних лица .
Орган старатељства издао је акте у 17 поступка промјене имена или исправке грешке у личном имену,  у 6 случаја посредовало се при прибављању путних исправа,5 случајева одобрио је отуђење имовине пословно неспособним лицима.
2. Усвојење
Усвојење је облик друштвене заштите дјеце у коме дјеца лишена родитељског права и старања стичу родитеље и све услове за интензиван природни развој у друштву, што породица дјетету иначе обезбјеђује.Усвојење је са стручног и теоријског аспекта оцјењен као најповољнији облик заштите дјеце без родитељског старања јер овој дјеци обезбјеђује квалитетну и комплетну друштвену заштиту.

Током 2024.године поднешено је 6 захтјева за усвојење из различитих општина Републике . У извјештајној години није било дјеце која су дата на усвајање.
3. Породични и брачни односи
Послови из области Породичног закона представљају најосјетљивији вид послова који се обављају у Центру за социјални рад. У принципу су сложени,комплексни и за њихово рјешавање је потребан мултидисциплинарни приступ и представљају дуготрајне процесе .

Центар као орган старатељства има улогу иницијатора, координатора и организатора социјално заштитних активности према породици и њеним члановима. Према томе, Центру је основни циљ сачувати, унаприједити и оснажити односе у породици а у склопу тога заштитити интересе појединих чланова породице.

Пред Центром у 2024.години поднијето је 29 захтјева за мирење брачних супружника. Код 3 случајева постигнуто је мирење. У 15 случајева постигнут је споразум по питању развода брака и повјере малодобне дјеце док се у 2 случаја Центар огласио ненадлежним, у 9 случаја није било могуће провести поступак мирења, а остали поступци су у току. 

Центар је сачинио 58 извјештаја за потребе суда у поступцима развода брака, повјере млдб. дјеце и одређивање издржавања .
4. Насиље у породици

ЈУ Центар за социјални рад складно својим ресурсима и законским оквирима ради на превенцији било које врсте насиља као и ублажавање и санирање последица већ присутног насиља .

Током 2024. године евидентирано је 46 случаја насиља у породици. Жртве насоља у породици су биле најчешће жене .

Починиоци насиља су у већини случајева брачни и ванбрачни партнери.
Најизраженије је психичко насиље 21 случај , док је забиљежено и 18 случаје физичког насиља.

Сачињавани су извјештаји за полицију, Окружно тужилаштво као и Центар за ментално здравље .
У циљу ефикаснијег рада нужно је континуирано и системски пратити породице у којима се јавља насиље, што је у нашем случају отежано због чињенице да током вођења поступака надлежних органа жртве насиља одустају од кривичног гоњења починиоца. 
5. Разврставање дјеце и омладине са сметњама у развоју

Под дјецом са сметњама у развоју сматрају се дјеца чији тјелесни, ментални и емоционални раст и развој заостаје за стандардима и нивоима развијености  дјеце свог узраста.
Већина дјеце са сметњама у развоју живи у својим породицама и о њима брину родитељи.

Првостепена стручна комисија за процјену потреба и усмјеравање дјеце и омладине запримила је 112 захтјева за процјену потреба и усмјеравање дјеце и омладине са сметњама у развоју. Током обраде захтјева утврђено је постојање осморо дјеце са оштећењем вида, двоје са оштећењем слуха, четрнаесторо дјеце са сметњама у гласовноговорној комуникацији , четрдесетодморо дјеце са тјелесним оштећењем и хроничним обољењима, шеснаест са интелектуалним оштећењем , тринаест са психичким поремећајима и обољењима. Остали захтјеви захтјевају додатну медицинску документацију како би се правилно разврстала дјеца према степену и врсти оштећења. 
6. Малољетници у сукобу са законом

Центри за социјални рад имају значајну улогу када је у питању малољетничка деликвенција,врше обраду малољетника, дају мишљење тужилаштву о цјелисходности покретања поступка, предлажу судовима врсту „мјере“ коју треба изрећи, односно укључени су у случај самог детектовања малољетничке деликвенције па све до истека изречене мјере .

При достављању извјештаја суду који се односе на изрицање мјера узима се у обзир узраст малољетника, степен његове душевне развијености, његова психичка својства, његове склоности, побуде из којих је починио дјело, досадашњи одгој, средина и прилике у којима је живјео, тежина дјела, да ли је према њему раније изрицана било каква мјера и све друге околности које могу бити од утицаја за изрицање оне мјере којом ће се најбоље постићи сврха изречених препорука и мјера.
Током 2024. године регистровано је 18 малољетника у сукобу са законом. У пет случаја нарушен је јавни ред и мир , четири пута је евидентиран прекршај управања моторним возилима малољетника без посједовања возачке дозволе, шест пута је учињен прекршај лаке и тешке повреде, док је крађа заступљена у 3 случаја   . Изречене нсу двије мјере појачаног надзора Центра  , једна мјере појачаног надзора родитеља , односно старатеља, четири мјере судских укора , док је у пет случајева примјењено је начело опортунитета , остали поступци су у судској процедури. Због процјене да се ресоцијализација може постићи без судског поступка, затим због већ изречених васпитних мјера малољетним починиоцима кривичних дјела (које су већ биле на снази) па би покретање поступка или изрицање неке друге мјере било несврсисходно , док су остали поступци у току.
Како би рад са малољетним починиоцима кривичних дјела и прекршаја био ефикаснији неопходно је поред сарадње са породицом сарађивати са школама, како би васпитно дијеловале на понашање ученика и одвраћале их од чињења преступа. 
7. Пројектне активности

У протеклој години кроз пројекат „Унапређење социјалних услуга у граду Зворнику-SORI 3“ донирана је логопетска опрема у Дневном Центру за дјецу и омладину са сметњама у развоју  која је допринјела унапређењу пружања услуга у самом Центру. Пројектом је обухваћен и ангажован стручни кадар логопед на одређени временски период а који је током самог пројекта стекао и сертификат за рад са донираном опремом. Донирана опрема без даљег ангажовања логопеда,  (који је као стручно лице у овој области током свог школовања али и самог пројекта стекао потребне квалификације за рад како са дјецом тако и са донираном опремом) неће дати даље резултате. Сам пројекат провођен је на основу мапирања уз тимски рад гдје је родитељима дјеце са сметњама у развоју омогућено да на основу попуњавања анкета истакну највећу потребу са којом се суочавају дјеца са сметњама у развоју а која родитељима представља највећи терет како финансијски  тако и кадровски. Оно што је важно истаћи а односи се на овај пројекат је чињеница да родитељи дјеце и која су одрасла а у одређеној животној фази изискивала су логопетски третман једногласно су се сложили да је логопетска опрема и логопед у Дневном Центру од посебног значаја за највећи број дјеце са сметњама у развоју.
Као и прошле године уз подршку малог броја приватника ове локалне заједнице који су недсебично имали намјеру помоћи кроз свој лични допринос лицима која живе у стању социјалне потребе и у тешким материјалним условима у скромне домове у којима живе на неки начин унијети бар мало саосјећања и осјећаја бриге једни за друге бат током новогодишњих и Божићних празника  те су обезбјеђени прехрамбени пакети .
8. Остале активности

Као и претходних година Центар је обављао и друге послове који су по природи ствари стављени му у надлежност, а све у циљу заштите интереса грађана ове локалне заједнице , када су захтјевали остварења одређених права ван подручја Републике Српске, сачињавајући извјештаје, мишљења и слично .
9.ФИНАНСИЈСКО ПОСЛОВАЊЕ ЦЕНТРА

Као што је већ познато финансирање дјелатности ове јавне установе врши се из буџета локалне заједнице , док се одређена права из области социјалне заштите у проценту сагласно закону финансирају из буџета Републике Српске . Овакав начин финансирања захтјева прецизност рада запослених у овој јавној установи , који су обавезни да сваког мјесеца достављају спискове признатих права надлежном Министарству  .
Градска управа има увид у прилив свих средстава дозначених од стране надлежног министарства за финансирање  права из области социјалне заштите која су остварена путем Центра .
Финансијско пословање ЈУ Центра за социјални рад Зворник је заснивао на важећим законским и другим финансијским прописима у складу са расположивим буџетским средствима.
   Извјештај о

финансијском пословању

	Р.бр.
	Врста утрошка средстава


	2023 г.
	2024. г.

	  1.
	Нето плате са порезима и

доприносима
	473.421,00 KM


	612.201,00 KM



	  2.
	Накнаде радницима

(топли оброк,превоз, и др.)
	86.042,00 KM
	116.395,00 KM

	  3.
	Прив. и повр. Послови
и рад комисија
	30.000,00 KM
	59.532,00 KM

	  4.
	Порези и доприноси на накнаде


	39.972,00 KM
	37.409,00 KM

	  5.
	Трошкови дневница


	2025,00 KM      
	1504,00 KM      

	  6.
	Трошкови Ел. енергије

и гријања
	10.581,00 KM
	9.709,00 KM

	  7.
	Ком. трошкови и ПТТ услуге


	101.983,00 KM
	120.350,00 KM

	  8.
	Трошкови набавке материјала

и опреме
	17.631,00 KM
	8.899,00 KM

	  9.
	Трошкови превоза и горива


	8.510,00 KM
	7.805,00 KM

	10.
	Закуп посл. простора и одржавање

и основни средстава
	16.951,00 KM
	10.683,00 KM

	11.


	Трошкови банкарских услуга и осигурања
	   3.050,00 KM
	   3.115,00 KM

	12.
	Уговор. услуге и Судски трошкови


	31.007,00 KM
	8.260,00 KM

	13.
	Социјална помоћ, туђа њега и

породични смјештај
	3.422.954,00 KM
	4.154.777,00 KM

	14.
	Средства за ванредне помоћи


	39.850,00 KM
	44.160,00 KM

	15.
	Трошкови смјештаја у установе


	291.668,00 KM
	320.588,00 KM

	16.
	Укупни расходи


	4.575.645,00 KM
	5.515.380,00 KM

	17.
	Укупни приходи


	4.575.645,00 KM
	5.515.380,00 KM


Завршавајући извјештај наводимо следеће:
Број лица који траже неки вид социјалне заштите у 2024. години је у порасту као и број старих лица чије здравствено стање је нарушено и угрожено , а што директно утиче и на повећање броја корисника социјалне заштите .

Као и претходних година у овој локалној заједници осјећа се потреба за смјештајем у социјалне установе одређеног броја грађана , који услијед здравствених проблема психичке природе узнемиравају околину те уништавају сопствено здравље и егзистенцију али и малољетних лица занемарених од стране биолошких родитеља. У циљу предузимања бриге о осјетљивој категорији становништа , цијенећи њихово нарушено здравствено стање као и неповољну економску ситуацију истих могло би се размишљати о неким субвенцијама лицима која би их примила у сопствене породице у циљу адекватног збрињавања .

Све ово захтјева веће ангажовање запослених у овом Центру како би се предузеле мјере у циљу отклањања социјалне несигурности грађана и обезбјеђења права сагласно закону .
Завршавајући овај извјештај наводимо да ће Центар и у текућој години наставити да обавља свакодневну дјелатност за коју је овлаштен као и све друге послове предвиђене законом .
Број: 01-017.7-1/25
Март, 2025. године
       В.Д. ДИРЕКТОР

________________________


     Иван Стевић
